ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ru kk ky ru ky ky ky tt ky ky ky ky ru ru ky ky ky ky ru ce ky ky ru ky ru ky ru ky ru ky ky ru ru ru ky ru ky ky ky ru ky ky ky ru ky bg ky ru lez ru ky ru ky ru ky ru ky ru tt ru kk ru
"Айат пресс", 20.05.10 - 11-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Тарыхта аты көмүр менен жазылгандар"
Ооба, Адахан мырзанын чачы көз алдыбызда агарып баратат. Анын чачын эл эмес, Акаев менен Бакиев агартты. Акаевди алкажакадан алып, тикилдеп бетке чаап сүйлөп атып, коомчулуктан зор упай топтогон. Ал упайын кашайып, Бакиевдин тушунда тилин-тишине катып шүк отуруп, жоготуп алды. Бакиев менен мамилеси чырмалышып, "табакташ-жоро" болуп ири суммаларга чыканагын байкабай малып алганы оо, көптөн бери эл оозунда. Мамкатчылыкты майыштырды. Спикерлик доорун өтө "жесткий" сүрдү. Ансыз да абийири төгүлүп турган парламентти бээ үйүргөн айгырдай кайырып турду. Коопсуздук кеңештин төрагалыгында кандай "кеңештерге" баш оорутканын ошондогу өкмөт эле билбесе, элге чо-оң кроссворд. Эми азыркы аракеттерине карасаң, айла жок саныңды аткыйсың.
Көлдүктөрдүн атынан көөдөн каккан бирөө бар. Урмат Барктабасов деген. Ар качан алыскы Дубайдан Кыргызстанга дубай салам жолдоп турган. Бакиевден кордук көргөнүн, куугунтук куясына катуу кабылганын танбайбыз. Бирок, Урмат мырзанын кыргыздын башына түн түшүп турганда "ниндзядай кайым" болуп кетип, качан гана Кыргызстан президенти жок калганда калайманды баштайт. Туура, акчасы көп экен, "мекенине" күйгөн сезими бар экен, ажо болгусу келет экен, анда, дайыма эли-журту кайнап жаткан тозоктун казанында неге бирге кайнабайт? Азыр өлкөбүздөгү абалдын олку-солку чуу-чатактарына анын да үлүшү бар деп ачык айтылууда. Анысын кантип аарчыйбыз? Деги, калыстык үчүн бир аз кызарып, уялып койчу бирөө жок го, чиркин!
Санды чапсаң, Шин ыйлайт…
Меймандос кыргыздын төрүнө мейманы чычып кетмейи көнүмүш. Таң калбайбыз. Ит жээр-бит жээр заманды апкелген да ошол "ит жээр-бит жээрлер". Ошондой мейман көпөстөрдөн Борис Сан менен Роман Шин деген эки бирдей аткаминер ойрондорду тааныбаган киши жоктур. Жанагы "журтбузар" деп суралып аткан Искак Масалиевдин казинолоштору. Ушундай, булардын аты жүргөн жерде казино менен коррупция кошо жүрөт. Илибой бийликтин айныгыс "кошелектору". Элдин руху-духу, кайгы-капасы, жакырчылык жашоосу менен чатагы жок. Улутубуздун канын соргон мителерге, Айдар менен Максимге артын тоскон ашмалтайларга бүгүн темененин көзүндөй аео сөз айткың келбейт!
Улукбек, кач! Кайырмак ыргыды…
"Ак жолдун" арыгын чапкандардын анабашында Улукбек Ормонов жүрдү, кетменин көтөрүп. Бул кетменчинин колу менен бүтүндөй парламент жоруктары, интрига оюндары сугарылып турду. Чүйлүсүн күржүйтүп, ажосунан бөлөгүн таноосу менен карап, акылынын жетишинче алаканын жоорутту. Кылмышка шектүү делинип, кароолго алынган экс-депутаттардын чок ортосунда так ушул Ормонов отурганын буюрса, жакында көрөрбүз. Анын депутаттык доорундагы өзүнүн керт башы үчүн опсуз ооматты бакиевдердин байпагы болгон "Ак жолдон" тапкан "бактысы" болду. Андыктан Улукбектин ууртуна кайкайган кайырмак сайылса, таңкалбагыла! Азырынча бакалоору бүлкүлдөп коңулда жатат.
Кыргыздар каймана айтылган сөздүн жандырмагын өлө табат эмеспи. Ал жагынан да кыйынбыз. Мына эми, кыйыр кепти кыйыталы: "Кара буура", "Байтик", "Узник", "Зек", "Тандем", "Батукаев", "Акматбаев", "Темир генерал", "Жыгач генерал", "Фронт", "Младший энергетик" ж.б… Таптыңарбы? И-и, ошол да. Андан бөлөк ким болмок эле, анан… Эми ошол жарыктык киши Убактылуу өкмөткө сын айтып, "андай кылбай, мындай кылгыла" деп, акыл үйрөтүүдө. Акыл айтканына ырахмат. Бирок, аны эмнеге негиздеп айтканын кечээ билдик. Көрсө, кайран погончондун арам оюнда эл чогултуп, жаңы бийликтин "омурткасын сындыруу" жатыптыр…
Үсөн Сыдыковдун жоболоң жоругунан кийин анын куйруктарына айгактар арбыды. Анын бири Балыкчы шаарындагы невтебаза бөлүмүнүн деректири Жубаров Айдар деген имиш. "Сыдыковго таянып алып далай кадрларды жумуштан айдаган. Ишенбесеңер, кадрлар бөлүмүн текшергиле, каалаган кишисин коюп каалагандай чардаган. Ал кишиге элдин бары нааразы. Эл 6 сотык жерге жетпей атса, ал Бозтериден 2 гектар жер алып невтебазанын жумушчуларын алпарып алма тиктирди. Баласы "Нурнефтегазда" гендиректордун орун басары. Шайлоодо "Бакиевди 2 жолу шайлагыла" деп, кайта-кайта жумушчуларды киргизип кыйнап 2 добуштан бердирген. Мурдагы аким экөө ысык болуп, элдин баарын "Акжолго" үндөшкөн. Апрель революциясында Бакиевдин кишилерин бензин менен камсыз кылып аябай чуркаган, ж.б" деген маалымат алдык. Кызыгы, Айдар мырза жаңы бийликке жанталашып, акимиат менен мэриядан чыкпай калды дегени болду. Буга жаңы өкмөт кандай карайт айта албайбыз. "Калк айтса, калп айтпайт" демекчи, биздин милдет элдин үнүн элбагарларга жеткирүү...
Аялзаты айрыкча улгайган кезде балпайып неберелеринин маңдайында болсо. Азыр бизде карыса да калжаңдап, каякта чуу көтөрүлсө кошула калган айымдар арбын. Алардын бири Токтайым Үмөталиева. 15 жылдан бери президенттик шайлоодо ат салышат, же бир жыргатарлык упай топтобойт. Азыр кимдин үнү катуу чыкса ошонун сөзүн сүйлөп, Бакиевдин таламын талашып, Убактылуу өкмөткө негизсиз сын айтып турган кези. Элдин эсинде болсо керек, өткөн аптада жеке ишкерлер тынчтык митингин өткөрүп атса, кайдан-жайдан чыга калганы белгисиз, тынч турган элдин үрөйүн учуруп, утурумдук бийликти шыбап, Нариман Түлеевди жактап, "тиякта жыйырма миң адам чогулду" деп, эски бийликтин ээрин токуп, элдин кыжырына тийди. Кыргызда "эсиң барда этегиңди жап" деген сөз бар. Андыктан Токтайым "мамабыз" тормозун токтотуп, ар кимдин атынан чаңырганын, башканын оюн бөлгөнүн коюп, үйүндө түймөсүн түйүп, тынч олтурганы оңдур.
кыргыз тилиндеги гезит "Айат пресс"
email • архив • редакция
Тополоңду ойлогонго убакыт жок
"Үчүнчү күч" коркунуч барабаны кагылууда
"Звезда" болуп бүткөн соң, чээнге киргиле!
Дымагы күч, "ак кол" жаштар мурда кайда эле?
"Саясий күрөштү тартипте жүргүзүүгө мүмкүндүк бар"
Мамлекеттик каттоо кызматынын жетекчиси:
"Жер менчиктелбей, элдин ырыскысы болуп, түбөлүк калышы керек"
Сейил бак сенин багың, менин багым…
Жакшы бийлигин бизге бирөө бербейт!
"Тарыхта аты көмүр менен жазылгандар"
Максим көлдү соолута ичиптир…